**ŠIAULIŲ JAUNŲJŲ GAMTININKŲ CENTRO**

**DIREKTORIAUS GINTARO OLIŠKEVIČIAUS**

**2020 METŲ VEIKLOS ATASKAITA**

2021-01-20 Nr.

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |
| --- | --- | --- |
| **2020 metų tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| 1. **1. Tikslas - sudaryti sąlygas vaikų ir jaunimo asmeninei karjerai gamtos, ekologijos, sveikatinimo srityse.** | 400 moksleivių lanko Jaunųjų gamtininkų centrą ir gauna kokybišką, jų poreikius atitinkantį ugdymą. | 401 moksleivis lanko Jaunųjų gamtininkų centrą ir gauna kokybišką, jų poreikius atitinkantį ugdymą. |
| * 1. **Uždavinys** – užtikrinti ugdymo turinio įgyvendinimą ir tobulinimą.   **Priemonės:**   * + 1. Atlikti ugdymo proceso tyrimą.     2. Rengti, tobulinti ir įgyvendinti ugdymo programas.     3. Organizuoti įvairius švietėjiškus renginius moksleiviams.     4. Rengti moksleivius dalyvavimui miesto, šalies bei tarptautiniuose renginiuose.     5. Tobulinti mokytojų kvalifikaciją.   Įgyvendinti mokinių pasiekimų, pažangos vertinimo bei įsivertinimo sistemą. | Atliktas 1 ugdymo proceso tyrimas.  Parengtos ir įgyvendintos 2 ugdymo programos.  Organizuoti 29 renginiai moksleiviams.  Moksleivių užimtos 68 prizinės vietos miesto, šalies ir tarptautiniuose renginiuose.  Mokytojai dalyvavo 45 kvalifikacijos tobulinimo renginiuose.  Išduota 370 programų baigimo pažymėjimų. | Atliktas 1 ugdymo proceso tyrimai: „Informacinių technologijų panaudojimas nuotolinio ugdymo procese“  Parengtos ir įgyvendintos 2 ugdymo programos: „NVŠ gamtos pažinimo ir ekologinio ugdymo programa“ ir „NVŠ sportinio ugdymo programa (žirgų sportas)“. Pasitelkus įtraukųjį ugdymą, buvo atsižvelgta į 4 gabių moksleivių bei vieno, turinčio spec. poreikius mokinių galimybes ir poreikius bei sudarytos sąlygos jų optimaliam ugdymui.  Organizuoti 26 renginiai moksleiviams.  Moksleivių užimta 32 prizinės vietos miesto, šalies ir tarptautiniuose renginiuose. Miesto – 1, šalies – 15, tarptautiniuose – 6.  Mokytojai dalyvavo 49-iuose kvalifikacijos tobulinimo renginiuose.  Išduota 357 programų baigimo pažymėjimai (kiti 13 vaikų lankė tos pačios programos 2 būrelius, todėl gavo vieną pažymėjimą). |
| * 1. **Uždavinys**-tobulinti edukacines erdves.   **Priemonės:**   * + 1. Modernizuoti ugdymo aplinką.     2. Atnaujinti ugdymo priemones, informacines komunikacines technologijas.   1.2.3. Užtikrinti ugdymo proceso aplinką. | Atnaujinta 1 edukacinė erdvė.  Atnaujinta 20 proc. priemonių, informacinių komunikacinių technologijų.  Būrelių įvairovė – 11 skirtingų būrelių veiklos programų. | Atnaujintos 2 edukacinės erdvės (įrengta STEAM klasė su tyrinėjimo veiklai reikalingomis priemonėmis; Katinų muziejuje įrengta šviečiantys molbertai).  Įsigytos 342 ugdymo priemonės.  Atnaujinta 20 proc. informacinių komunikacinių technologijų,  Įsigyta virtualios realybės įranga (3 komplektai), antivirusinės programos, vaizdo stebėjimo kamera, spalvotas spausdintuvas spausdinti A3 formatu ir kt.).  Būrelių įvairovė – 12 skirtingų būrelių veiklos programų (28 grupės). |
| **1.3. Uždavinys-**plėtoti bendradarbiavimą su ugdytinių tėvais (globėjais, rūpintojais), miesto ir šalies socialiniais partneriais.  **Priemonės**:   * + 1. 1.3.1.Tobulinti ir įgyvendinti tėvų (globėjų, rūpintojų) informavimo, švietimo ir bendradarbiavimo sistemą.   1.3.2. Bendradarbiauti su miesto ir šalies socialiniais partneriais | Organizuoti 5 renginiai tėvams.  Socialinių partnerių skaičius – 45. | Organizuoti 3 renginiai tėvams: metinis tėvų susirinkimas, mokslo metų uždarymo šventė, STEAM renginys „Slaptieji namų gyventojai“.  Socialinių partnerių skaičius – 46. |
| 2. **Tikslas – plėtoti pažintines – kultūrines, sportines aktyvias laisvalaikio paslaugas įvairaus amžiaus asmenims.** | 2020 m. buvo planuota suteikti laisvalaikio paslaugas (užsiėmimus) 17200 asmenims (įvairaus amžiaus). | 2020 m. buvo suteikta laisvalaikio paslaugos (užsiėmimai) 9484 asmenims (įvairaus amžiaus): edukaciniai užsiėmimai vaikams ir suaugusiems, jojimo skyriaus įv. paslaugos, stovyklos, V. Kavaliauskienės katinų muziejaus ir Gyvūnijos sodo lankymas).  Dėl susidariusios Covid-19 pandemijos ir laikantis asmenų saugumo reikalavimų, tikslas įgyvendintas nepilnai. |
| 2.1. **Uždavinys** – tobulinti laisvalaikio paslaugas, išnaudojant Šiaulių jaunųjų gamtininkų centro unikalius išteklius bei gamtines sąlygas.  **Priemonės:**  2.1.1.Parengti ir įgyvendinti edukacinę laisvalaikio programą šeimoms.  2.1.2.Organizuoti laisvalaikio užsiėmimus įvairaus amžiaus žmonėms.  2.1.3.Organizuoti pažintines, turistines, sportines stovyklas vaikams. | Parengtos ir įgyvendintos 3 naujos edukacinės laisvalaikio programos šeimoms.  Organizuoti 26 užsiėmimai įvairaus amžiaus žmonėms.  Organizuotų stovyklų pamainų skaičius – 4. | Parengtos 3 naujos laisvalaikio programos šeimoms: „Jaunasis alpinistas“, „Surask kelią“, „Žirgas – asmenybė“. Įgyvendintos - 2 programos (dalyvavo 259 asmenys).  Suteiktos 27 skirtingų rūšių paslaugos (įvairaus amžiaus žmonėms): Kultūros paso, Šiaulių miesto savivaldybės Kultūros krepšelio edukacijos, ekskursijos, stovyklos, pajodinėjimas žirgais, abonentinės jodinėjimo grupės ir kt.  Organizuotų stovyklų pamainų skaičius – 5 (užimta 143 vaikai). |
| 2.2**. Uždavinys** – modernizuoti Šiaulių jaunųjų gamtininkų centrą, pritaikant jį laisvalaikio (turizmo) reikmėms.  **Priemonės**:  2.2.1. Atlikti remonto darbus Jojimo skyriaus patalpose.  2.2.2. Sukurti naujas veiklos zonas „Gyvūnijos sode“.  2.2.3. Įsigyti laisvalaikio paslaugų vykdymui reikalingas priemones. | Atlikti remonto darbai 1 Jojimo skyriaus patalpose.  Sukurta 1 nauja veiklos zona Gyvūnijos sode.  Atnaujinta 25 proc. laisvalaikio ugdymo priemonių (nuo laisvalaikio priemonių dalies). | Atlikti remonto darbai 1 Jojimo skyriaus patalpoje (išbetonuota dalis arklidžių, renovuoti 5 nauji žirgų gardai).  Sukurtos 3 naujos veiklos zonos Gyvūnijos sode.  Atnaujinta 25 proc. laisvalaikio ugdymo priemonių. |
| 2.3. **Uždavinys** – informuoti visuomenę apie Jaunųjų gamtininkų centro teikiamas paslaugas.  **Priemonės:**  2.3.1.Skleisti informaciją apie ŠJGC teikiamas paslaugas masinėmis informacijos priemonėmis bei pasitelkiant įstaigos tinklapį, veidaknyges.  2.3.2.Išleisti informacinę medžiagą apie ŠJGC teikiamas paslaugas. | Informacijos sklaida vykdoma 6-ių masinių informacijos priemonių pagalba.  Išleista 300 vnt. informacinės medžiagos apie ŠJGC teikiamas paslaugas. | Informacijos sklaida apie ŠJGC teikiamas paslaugas buvo vykdyta 10 masinių informacijos priemonių pagalba: spauda, televizija, įstaigos tinklalapis, 3 Facebook paskyros, 2 Instagram paskyros, Youtube kanalas, internetiniai žinių portalai.  Išleista 360 vnt. informacinės medžiagos apie ŠJGC teikiamas paslaugas. |
| **3.Tikslas – formuoti ŠJGC prižiūrimų (Talkšos ir Salduvės) miško parkų gamtinį kraštovaizdį bei infrastruktūrą, pritaikant ją visuomenės poreikiams.** | Visuomenės poreikiams pritaikyti, estetiškai sutvarkyti parkai. | Atliekami nuolatiniai veiksmai, siekiant estetiškai sutvarkyti parkus, pritaikyti juos visuomenės poreikiams. |
| 3.1. **Uždavinys** – atkurti ir puoselėti miško parkų kraštovaizdžio elementus.  **Priemonės:**  3.1.1.Įsigyti parko priežiūrai reikalingas priemones.  3.1.2. Nuolat atlikti miško parkų švarinimo darbus.  3.1.3. Atlikti sanitarinį miško parkų kirtimą.  3.1.4. Atlikti miško parkų žolės pjovimo darbus.  3.1.5. Atnaujinti miško parkų poilsio erdves (poilsio aikšteles). | Įsigytos 5 parkų priežiūrai reikalingos priemonės.  Sutvarkyti 2 miško parkai.  Atliktas sanitarinis 15 ha miško plotų kirtimas.  Nupjauta 100 ha žolės.  Atnaujintos 2 miško parkų poilsio erdvės. | Įsigytos 5 parko priežiūrai reikalingos priemonės: mediena, tvirtinimo elementai, darbo rūbai ir avalynė, šiukšlių maišai, smėlio stumdytuvas.  Sutvarkyti 2 miško parkai (2 kartus savaitėje parkuose renkamos šiukšlės, pagal poreikį renovuojami suoliukai, rodyklės, šiukšlių dėžės, supynės, šalinamos vėjovartos)  Sutvarkyti 2 miško parkai.  Atliktas sanitarinis 22 ha miško plotų kirtimas.  Nupjauta 100 ha žolės (5 mėnesius nuolat pjaunama pakelių ir pievų žolė parkuose).  Atnaujintos 2 miško parkų poilsio erdvės: pakeistos rodyklės, įrengta nauja iškaba, informacinis stendas(Žuvininkų g.), atnaujinta sulūžusi laipynė. |
| 3.2. **Uždavinys –** skatinti visuomenės aplinkosauginį sąmoningumą.  **Priemonės:**  3.2.1.Organizuoti aplinkosauginius renginius visuomenei.  3.2.2.Skleisti aplinkosauginę informaciją parkų lankytojams. | Suorganizuotas 1 aplinkosauginis renginys visuomenei.  Atnaujinta informacinė medžiaga 4-uose informaciniuose parkų stenduose. | Dėl pandeminės Covid -19 situacijos, laikantis reikalavimų, vieši visuomeniniai renginiai negalėjo įvykti.  Atnaujinta informacinė medžiaga 4-juose informaciniuose parkų stenduose. |
| 3.3. **Uždavinys** – kurti ŠJGC prižiūrimų miško parkų infrastruktūrą, tenkinančią visuomenės poreikius.  **Priemonės:**  3.3.1. Atnaujinti miško parkų poilsio erdvę.  3.3.2.Rengti ir įgyvendinti aplinkosauginius – rekreacinius projektus. | Atnaujinta miško parkų poilsio erdvė.  Parengta ir įgyvendinta 1 aplinkosauginis rekreacinis projektas. | Įrengtas tiltelis per upelį.  Parengtas ir įgyvendintas 1 ekologinis aplinkosauginis projektas (kartu su Etaplius partneriu) „Vedžiok šunelį su Eko maišeliu“. |

2020 metų veiklos programa įgyvendinta nepilnai dėl nuo 2020 m. kovo 16 d. šalyje paskelbto visuotino karantino. Laikantis karantino apribojimų, nebuvo galima organizuoti renginių, todėl dalis renginių vyko nuotoliniu būdu, kita dalis renginių dėl savo specifikos, nevyko ar buvo atšaukti. Tarptautiniu ir šalies mastu buvo itin sumažinta konkursų, varžybų, kuriuose mūsų įstaigos mokiniai nuolat dalyvaudavo, skaičius, todėl laimėjimų buvo pasiekta mažiau nei planuota. Dėl minėtos situacijos, apribojus įstaigos veiklą, buvo suteikta mažiau laisvalaikio paslaugų – edukacinių programų, ekskursijų organizavimo, jodinėjimo ir kt.

**II SKYRIUS**

**2020 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| 2020 metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Efektyvinti vaiko asmenybės ūgties matavimo sistemą (sritis – asmenybės ūgtis). | 1.1.1. Praplėstos mokytojų žinios apie vaiko asmenybės ūgties matavimą.  1. 1.2. Išsiaiškinti vaiko asmenybės ūgties matavimo sistemos trūkumus.  1. 1.3. Parengtos išvados vaiko asmenybės ūgties matavimo sistemai tobulinti. | 1.1.1.1. Visi mokytojai dalyvavo 2 kvalifikacijos tobulinimo renginiuose apie vaiko asmenybės ūgties pamatavimą.  1.1.2.1. Organizuoti Mokytojų tarybos posėdį tema „Vaiko asmenybės ūgties matavimo problemos, pasidalinimas gerąja patirtimi“.  1.1.3.1. Tobulinti Šiaulių jaunųjų gamtininkų centro mokinių pasiekimų vertinimo, įsivertinimo bei asmenybės ūgties matavimo tvarką. | Visi mokytojai įgijo žinių apie vaiko asmenybės ūgties matavimą, dalyvaudami:  - mokymuose „Mokinių individualios pažangos matavimas ir pasiekimų gerinimas teorijoje ir praktikoje“ (org. VŠĮ “Trakų Švietimo centras”).  - paskaitoje „Vaiko asmenybės ūgties matavimas. Pasidalinimas gerąja patirtimi.“.  2020 m. gegužės 26 d. organizuotas Mokytojų tarybos posėdis tema „Vaiko asmenybės ūgties matavimo problemos, pasidalinimas gerąja patirtimi“, kuriame išsiaiškinta vaiko asmenybės ūgties matavimo sistemos problemos, trūkumai.  Parengtos išvados, kuriomis remiantis patobulinta Šiaulių jaunųjų gamtininkų centro mokinių pasiekimų vertinimo, įsivertinimo bei asmenybės ūgties matavimo tvarka (patvirtinta 2020 m. rugsėjo 8 d. direktoriaus įsakymu Nr. V-53). |
| 1.2. Sudaryti sąlygas vaikams ugdytis socialines kompetencijas (sritis – ugdymas(is). | 1.2.1. Sudarytos sąlygos mokinių savanorystei, siekiant įgyti profesinės patirties gamtinio pobūdžio veiklose.  1.2.2. Sudarytos sąlygos mokinių socialinių kompetencijų ugdymui (toliau – SKU), orientuotam į profesinį ugdymą. | 1.2.1.1. Savanoriškoje veikloje dalyvauja 10 Šiaulių jaunųjų gamtininkų centro ugdytinių. Savanoriškoje veikloje Šiaulių jaunųjų gamtininkų centre dalyvauja moksleiviai iš 5 Šiaulių miesto ugdymo įstaigų.  1.2.2.2. Parengta ir įgyvendinta edukacinė profesinio orientavimo programa, skirta mokiniams, savo profesiją planuojantiems sieti su gyvūnais. Programoje dalyvaus 100 miesto mokinių. | Sudarytos sąlygos mokinių savanorystei, profesinės patirties įgijimui „Gyvūnijos sode“, V. Kavaliauskienės katinų muziejuje, žirgyne.  Savanoriškoje veikloje dalyvavo 15 Šiaulių jaunųjų gamtininkų centro ir kitų ugdymo įstaigų vaikų ir jaunimo.  Parengta ir įgyvendinta nuotolinė edukacinė profesinio orientavimo programa „Šiandien aš – veterinarijos gydytojas“, skirta mokiniams, savo profesiją planuojantiems sieti su gyvūnais. Programoje dalyvavo 214 miesto mokinių. Šiaulių jaunųjų gamtininkų centras dalyvauja Šiaulių miesto socialinių kompetencijų ugdymo sistemoje (SKU) kaip partneris, SKU veiklų teikėjas. ŠJGC SKU pasiūlose veiklose dalyvavo 254 mokiniai iš 3 Šiaulių miesto ugdymo įstaigų.  Šiaulių jaunųjų gamtininkų centro mokiniai tobulino socialines kompetencijas dalyvaudami 2020 m. vasario 21-22 d. prekybos ir laisvalaikio centro „Akropolis“ organizuotame renginyje – Egzotinių gyvūnų parodoje. Iš viso dalyvavo 3 zoologinio pobūdžio būrelių mokiniai ir mokytojai. |
| 1.3. Plėtoti STEAM ugdymą centre (sritis–ugdymas(is)) | 1.3.1. STEAM ugdymas integruotas į būrelių programas.  1.3.2. Parengtos 2 STEAM pakraipos edukacinės programos miesto moksleiviams.  1.3.3.Sukomplektuotos dviem STEAM pakraipos edukacinėms programoms įgyvendinti reikalingas priemonės.  1.3.4. Pasinaudota socialinių partnerių galimybėmis organizuojant STEAM būrelių veiklą.  1.3.5. Organizuoti renginiai, plėtojantys mokinių STEAM kompetencijas.  1.3.6. Praplėstos STEAM ugdymui aktualios mokytojų kompetencijas. | 1.3.1.1. STEAM ugdymas integruotas į visų būrelių programas.    1.3.2.1. Edukacinėse STEAM pakraipos programose dalyvavo ne mažiau kaip 200 miesto moksleivių.  1.3.3.1. Įgyvendinamos edukacinės STEAM pakraipos programos 100 proc. aprūpintos reikalingomis priemonėmis.    1.3.4.1. Būrelio vadovai, organizuodami savo veiklą, pasinaudoja ne mažiau kaip 2-jų socialinių partnerių pagalba.  1.3.5.1. Organizuoti 5 renginiai, plėtojantys mokinių STEAM kompetencijas.  1.3.6.1. 90 proc. centro mokytojų dalyvavo STEAM kompetencijų tobulinimo seminare. | STEAM ugdymas integruotas į visų (12) būrelių programas.  Edukacinėse STEAM programose dalyvavo 241 mokinys.  Edukacinės STEAM programos „Įvairių rūšių graužikų jutiminių ir fiziologinių – anatominių funkcijų lyginamoji analizė“, „Mikropasaulis“, „Šiandien aš – veterinarijos gydytojas“ 100 proc. aprūpintos priemonėmis.  Būrelio mokytojai, organizuodami savo veiklą, pasinaudoja ne mažiau kaip 2-jų socialinių partnerių pagalba. Veiklas su socialiniais partneriais mokytojai suplanuoja metinėse būrelių veiklos programose.  Organizuoti 7 nuotoliniai renginiai, plėtojantys mokinių STEAM kompetencijas:  - JGC mokinių konferencija „STEAM žirgyne“;  - STEAM renginys „Stebėk gyvūno emocijas“;  - STEAM renginys „Slaptieji namų gyventojai“;  - STEAM renginys „Rudeninių lapų griaučiai“;  - STEAM renginys „Medinių arkliukų dirbtuvėlės“;  - ŠJGC mokinių ir mokytojų konferencija „Namuose auginamų gyvūnų įtaka žmogaus psichologinei – fiziologinei savijautai“;  - STEAM renginys ,,Namuose auginamų graužikų juslių tyrimas bei socialinių – psichologinių poreikių tenkinimo kūrybinės galimybės“.  Visi įstaigos mokytojai (100 proc.) dalyvavo seminare „STEAM neformaliajame ugdyme“ (lektorė Ingrida Donielienė). |
| 1.4 Gerinti mokinių lankomumo rodiklius. | 1.4.1. Išaugęs mokinių, lankančių ne mažiau kaip 50 proc. užsiėmimų per mėnesį, skaičius. | 1.4.1.1. Mokinių, lankančių ne mažiau kaip 50 proc. užsiėmimų per mėnesį skaičius, išaugo 10 proc. | Mokinių, lankančių ne mažiau kaip 50 proc. užsiėmimų per mėnesį skaičius, išaugo 10 proc. |
| 1.5. Kurti šiuolaikiškas ugdymo aplinkas, pritaikytas efektyviam  ugdymo procesui organizuoti (sritis – ugdymosi aplinka). | 1.5.1. Parengtas ir įgyvendintas projektas, kuriantis šiuolaikišką, patrauklią ugdymo aplinką.  1.5.2. Ugdymo(si)  aplinka pritaikyta mokymui(si) virtualioje  aplinkoje. | 1.5.1.1. Sukurta šiuolaikiška patraukli ugdymo erdvė.  1.5.2.1. Gyvūnijos sode įrengtos interaktyvios elektroninių technologijų veiklos zonos. | Įkurta STEAM klasė su šiuolaikine įranga (optinis genetinis mikroskopas ir kt. mikroskopai, stetofonendoskopai, skruzdėlyno gyvasis rinkinys, įvairios priemonės, medžiagos tyrinėjimui) ir baldais.  Katinų muziejuje įrengti šviečiantys molbertai.  Gyvūnijos sode įrengtos 3 virtualios realybės veiklos zonos. |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo):**

|  |  |
| --- | --- |
| Užduotys | Priežastys ir rizikos |
| - | - |

1. **Veiklos, kurios nebuvo planuotos ir nustatytos, bet įvykdytos:**

|  |  |
| --- | --- |
| Užduotys /veiklos | Poveikis švietimo įstaigos veiklai |
| 3.1.Pagerinti ŠJGC jojimo skyriaus ugdytinių pasiekimus, siekiant užimti aukščiausias 2020 m. Lietuvos reitingų pozicijas bei siekti aukštų žirginio sporto pasiekimų tarptautiniame lygmenyje. | Jojimo skyriaus raitelė tapo 2020 m. Lietuvos Žirginio Sporto Federacijos žirgų ištvermės jojimo reitingų jaunių grupės nugalėtoja. Kitos raitelės taip pat užima aukštas pozicijas.  Jojimo skyriaus raitelė du kartus startavo Estijoje vykusiose tarptautinėse varžybose (84 km. trasoje užėmė 4 vietą, o ilgojoje 124 km. trasoje užėmė 1 vietą.  Jojimo skyriaus raitelė dalyvavo vienose iš tituluočiausių varžybų pasaulyje:   * Dubajuje „H.H.S.Sheikh Mohammed Bin Rashid al Machtoum endurance Cup“, į kurias kviečiami tik geriausieji pasaulio sportininkai 160 km. distancijos varžybo-se; * Dubajuje „Crown Prince Cup“ CEN 120 km. ir iš 480 dalyvių užėmė 73 vietą.   Tokio lygio pasiekimai populiarina mūsų šalį, įstaigos veiklą, teigiamai veikia įvaizdį, motyvuoja kitus Jojimo skyriaus ugdytinius siekti aukštų rezultatų, atstovauti Lietuvą pasaulyje. Auganti ugdymo kokybė, didina ugdytinių skaičių. |
| 3.2.Parengti galimybių studiją - investicijų projektą „Šiaulių jaunųjų gamtininkų centro jojimo skyriaus modernizavimo ir plėtros galimybės“. | Parengta galimybių studija - investicijų projektas „Šiaulių jaunųjų gamtininkų centro jojimo skyriaus modernizavimo ir plėtros galimybės“. Šiuo projektu bus siekiama įsisavinti ES lėšas, užtikrinti reikiamą jojimo skyriaus infrastruktūrą, taip pagerinant neformalaus švietimo (vaikų ir suaugusių ugdymo), gyvūnų laikymo sąlygas, plečiant turizmo vystymą Šiaulių miesto savivaldybėje. |
| 3.3. Didinti Šiaulių miesto vaikų vasaros užimtumą, plečiant programų įvairovę. | 2020 m. vasarą buvo suorganizuotos net 5 vasaros stovyklos „Jaunasis gamtininkas“ (po 5 dienas), kurių metu buvo užimti 143 miesto vaikai. Apie gerą stovyklų kokybę liudija puikūs tėvelių atsiliepimai ir daugybė prašymų organizuoti papildomas stovyklos pamainas.  Geri atsiliepimai gerina įstaigos įvaizdį, pritraukia vaikus į centro būrelius. |
| 3.4. Pagerinti jojimo skyriaus ugdytinių persirengimo sąlygas. | Paramos būdu buvo naujai įrengtos 84 metalinės vaikų persirengimo bei jų inventoriaus laikymo spintelės. Pagerėjo mokinių persirengimo sąlygos. Vaikai turi galimybę saugiai palikti asmeninius daiktus užrakinamose spintelėse. |
| 3.5. Renovuoti jojimo aikštelę | Renovuota lauko jojimo aikštelė: sumontuoti lietaus vandentiekio vamzdžiai, įrengtas drenažas, sutankintas gruntas, išpiltas naujas smėlio sluoksnis. Atlikti renovacijos darbai žymiai pagerino jojimo sąlygas - nebereikia joti telkšančiose balose, nuo kurių sušlapdavo vaikų rūbai, gadinosi odinis žirginis inventorius, slydinėjo žirgai, prastėjo jų kanopų būklė nuo nuolatinės drėgmės. |
| 3.6. Pagerinti žirgų lauko laikymo sąlygas | Įsigytos ir sumontuotos naujos (10 vnt.) metalinės žirgų lauko šėryklos lauko levadose padeda sutaupyti šieną. Šėryklų dėka, žirgai jo negali paskleisti ir sutrypti.  Atnaujintos dvi lauko levados: nuimtas viršutinis žemių sluoksnis, uždėtas ir sutankintas žvyras bei smėlis. Rezultatas – dvejuose levadose žirgai gali leisti laiką ore gerose sąlygose (neklampoti iki kelių purve, ko pasekoje - kanopų ligos bei nusilupusios pasagos). |
| 3.7. Renovuoti dviejų mokomųjų kabinetų kanalizacijos ir vandentiekio sistemas | Renovuotos dviejų mokomųjų kabinetų kanalizacijos ir vandentiekio sistemos, viename, Zoologų būrelio kabinete įrengta didelė prausykla, skirta vaikų veiklai su gyvūnais (gyvūnų maudymui, terariumų priežiūrai, narvelių plovimui ir pan.) pagerino vaikų ugdymo sąlygas, palengvino veiklą – gyvūnų priežiūros darbus vaikai gali atlikti kabinetuose, visi kartu. |
| 3.8. Įsigyti trivietę žirgų gabenimo priekabą | Įsigyta žirgų gabenimo priekaba suteikia galimybę daugiau ugdytinių startuoti varžybose, sutaupyti kuro kaštus vykstant į varžybas Lietuvoje ar užsienyje. Vienu reisu galima nugabenti daugiau žirgų. |
| 3.9. Atnaujinti įstaigos elektros instaliaciją. | Žuvininkų g. 18 esančiame pastate atnaujinta 50 proc. elektros instaliacijos: nutiesti nauji kabeliai, pakeisti elektros paskirstytojai, šviestuvai. Atlikti darbai sąlygoja didesnį įstaigos saugumą, patalpų apšvietimo kokybę. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4x |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3x 4□ |
| 5.3. Lyderystės ir vadovavimo efektyvumas | 1□ 2□ 3□ 4x |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4x |
| 5.5. Bendras įvertinimas (pažymimas vidurkis) | 1□ 2□ 3□ 4x |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai x |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Tikslinių partnerysčių plėtojimo kompetencija (veiklos sritis – lyderystė ir vadyba). |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. 2021 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Koordinuoti įstaigos veiklos kokybės įsivertinimą.  (Veiklos sritis - lyderystė ir vadyba) | 8.1.1. Organizuoti įstaigos veiklos kokybės įsivertinimo parengiamieji darbai.  8.1.2. Įvykdytas įstaigos veiklos kokybės įsivertinimas ir parengtos išvados. | 8.1.1.1. Sudaryta įstaigos veiklos kokybės įsivertinimo darbo grupė.  8.1.1.2. Parengtas įstaigos veiklos kokybės įsivertinimo darbo planas.  8.1.2.1. Parengtas įstaigos veiklos kokybės įsivertinimo protokolas.  8.1.2.2. Parengtos įstaigos veiklos kokybės įsivertinimo išvados ir veiklos kokybės tobulinimo priemonių planas.  8.1.2.3. Bendruomenei pristatyti įstaigos veiklos kokybės įsivertinimo rezultatai. |
| 8.2. Stiprinti pedagogų informacinių technologijų kompetencijas.  (Veiklos sritis -Ugdymas(is)) | 8.2.1. Išsiaiškinta mokytojų informacinių technologijų naudojimo tobulinimo sritys.  8.2.2. Organizuoti informacinių technologijų mokymai. | 8.2.1.1. Atlikta 1 įstaigos mokytojų anketinė apklausa, nustatyta mokytojų informacinių technologijų naudojimo tobulintinos sritys.  8.2.2.1. 100 proc. įstaigos mokytojų įgijo informacinių technologijų kompetencijas, gerinančias ugdymo kokybę.  8.2.2.2. 50 proc. įstaigos mokytojų, panaudojant mokymų metu įgytas kompetencijas, adaptavo NVŠ edukacines programas miesto ir šalies vaikų nuotoliniam ugdymui. |
| 8.3. Koordinuoti vaikų vasaros užimtumą, orientuotą į STEAM veiklas.  (Veiklos sritis – Asmenybės ūgtis) | 8.3.1. Organizuota ir įgyvendinta vaikų vasaros užimtumo programa.  8.3.2. Vykdyta vaikų vasaros užimtumo programos skaida, viešinimas. | 8.3.1.1. Parengta vaikų vasaros užimtumo programa, orientuota į STEAM veiklas.  8.3.1.2. Vaikų vasaros užimtumo programoje dalyvauja 145 vaikai, organizuota 5 stovyklos pamainos.  8.3.2.1. Vaikų vasaros užimtumo programa viešinama 3 masinėmis informacijos viešinimo priemonėmis. |
| 8.4. Teikti Šiaulių jaunųjų gamtininkų centro galimybių studiją - investicijų projektą „Šiaulių jaunųjų gamtininkų centro jojimo skyriaus modernizavimo ir plėtros galimybės“ Šiaulių regiono plėtros tarybai, siekiant gauti finansavimą.  (Veiklos sritis – Ugdymo (si) aplinka) | 8.4.1. Šiaulių jaunųjų gamtininkų centro parengta galimybių studija – investicijų projektas „Šiaulių jaunųjų gamtininkų centro jojimo skyriaus modernizavimo ir plėtros galimybės„ aprobuota Šiaulių miesto savivaldybės Strateginio planavimo grupės bei pritarta Šiaulių m. taryboje. | 8.4.1.2. Šiaulių regiono plėtros plane numatytas finansavimas 2022 m. Šiaulių jaunųjų gamtininkų centro jojimo skyriaus modernizavimo ir plėtros pirmam etapui. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Žmogiškasis faktorius (nedarbingumas, atskirų specialistų pasikeitimas). |
| 9.2. Pasikeitę atitinkami teisės aktai ir planai valstybės ir savivaldybės lygmeniu. |
| 9.3. Negautos planuotos lėšos atskiroms programoms įgyvendinti. |
| 9.4. Karantino apribojimai. |

Savivaldybės administracijos Žmonių gerovės ir ugdymo departamento Švietimo skyriaus siūlymas:

**Pritarti 2021 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Direktoriaus Gintaro Oliškevičiaus ataskaitos įvertinamas - labai gerai.

Visos direktoriaus planuotos užduotys 2020 metais buvo įgyvendintos. Net devynios priemonės, kurios nebuvo numatytos strateginiame plane bei metiniame veiklos plane, buvo įvykdytos. Penkios priemonės, numatytos strateginiame plane, buvo įgyvendintos nepilnai. Šios priemonės, susijusios su renginiais ir dalyvavimu juose, o taip pat – pasiektais laimėjimais. Dėl šalies epidemiologinės situacijos ir su ja įvestų apribojimų, didelė dalis renginių nevyko ir mokiniai negalėjo atskleisti savo gebėjimų. Tačiau net devynios priemonės, numatytos strateginiame plane, yra įgyvendintos daugiau, nei planuota. Nežiūrint į tai, kad įstaigos veikla dėl Covid- 19 buvo apribota, vasaros metu stovyklose buvo užimta 19 proc. daugiau vaikų nei planuota, Jojimo skyriaus raitelės pasiekė aukščiausias Lietuvos raitelių reitingų pozicijas (1 vieta). Naujiems mokslo metams buvo surinktas maksimalus vaikų skaičius (401 ugdytinis), sulaukta apie 10 proc. daugiau tėvų prašymų dėl vaikų būrelių lankymo, nei įstaiga galėjo priimti. Anksčiau minėti faktai yra kokybiškos įstaigos veiklos rodiklis.

Pasiūlymas – tęsti įstaigos aplinkos, erdvių modernizavimą, gerinimą ir tobulinimą.

Centro tarybos pirmininkė \_\_\_\_\_\_\_\_\_\_\_ Greta Bataitienė 2021-02-03

(parašas)

**11. Įvertinimas, jo pagrindimas ir siūlymai:**

Šiaulių jaunųjų gamtininkų centro direktoriaus Gintaro Oliškevičiaus 2020 metų veiklos užduotys įvykdytos ir viršyti kai kurie sutarti vertinimo rodikliai, įstaigos veikla orientuota į pokyčius, ugdymo(si) proceso tobulinimą, taikyti kokybės valdymo metodai: patobulinta ir veiksmingai taikyta vaiko asmenybės ūgties pamatavimo sistema (miesto, šalies ir tarptautiniuose renginiuose – laimėtos 32 prizinės vietos); išplėtota neformaliojo vaikų ir suaugusiųjų švietimo paslaugų įvairovė – parengtos ir įgyvendintos šios programos: vaikų dieninės-pažintinės stovyklos programa, 3 naujos laisvalaikio programos šeimoms (dalyvavo 259 asmenys); nuotolinė edukacinė profesinio orientavimo programa, STEAM programos, ekologinis aplinkosauginis projektas; atnaujintos lauko ir vidaus edukacinės erdvės, ugdymo priemonės; sėkmingai vykdyta priskirto parko ir miško priežiūra; teiktos įvairaus amžiaus Šiaulių miesto gyventojams pažintinės, sportinės, laisvalaikio paslaugos (9484 lankytojai); parengta galimybių studija – investicijų projektas „Šiaulių jaunųjų gamtininkų centro jojimo skyriaus modernizavimo ir plėtros galimybės“ aprobuota Šiaulių miesto savivaldybės Strateginio planavimo grupės bei pritarta Šiaulių miesto savivaldybės taryboje.

2020 m. Šiaulių Jaunųjų gamtininkų centro direktoriaus efektyvi vadybinė ir profesionali pedagoginė veikla padėjo pasiekti mokyklos bendruomenei aukštų rezultatų žirginio sporto tarptautiniame lygmenyje – laimėtos 8 prizinės vietos labai aukšto žirgų ištvermės jojimo meistriškumo varžybose Estijoje, Dubajuje.

Šiaulių miesto savivaldybės administracijos

Žmonių gerovės ir ugdymo departamento

Švietimo skyriaus vedėja \_\_\_\_\_\_\_\_\_\_ Edita Minkuvienė 2021-02-19

(parašas)

Savivaldybės meras \_\_\_\_\_\_\_\_\_\_ Artūras Visockas 2021-02-22

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių jaunųjų gamtininkų centro direktorius \_\_\_\_\_\_\_\_\_\_ Gintaras Oliškevičius 2021-02-22

(parašas)